Emlékezz a tegnapra 

Mondd meg nekem, 
Miért olyan nehéz az élet? 
Mondd hol az igazság? 
Hová lettek a remények, 
Melyeket a múlt magának követel? 

Emlékezz a tegnapra, 
egyenként sorba, 
Sivárság lesz úrrá rajtad, 
Csend leplébe burkolva 
Elhagynád ezt a világot, 

Emlékezz vissza életedre, 
Mi az amit elértél, 
Nem hagyhatnak el az emlékek, 
Belőlük létezel és élsz 
A megbocsátás elkerül téged, 
A hibáid követnek. 

Keresd sorsod fonalát, 
Keresd jövőd folyamát, 
Egy csepp vagy, 
Amely visszatér az álmok tengerébe. 

Itt a földön csak sivatag maradt, 
Térj vissza hát! 
Emlékezz a tegnapra, 
ami voltál! 
Emlékezz a reményekre, 
amik elmúltak! 
Keress új reményeket! 

Koszár Róbert: Betűk glóriája - antológia (2004) 
------------------------------------------------------ 

Világnak requiemje 

Add nekem egy haldokló világ 
egy részét 
S megmutatom, hogy mit tehetsz 
vele, 
Hogyan hitetheted el, 
hogy virágzik, 
Megmutatom, hogy bűzét, 
illatnak álcázd, 
S rajta romok, melyek, mint sírok 
állnak, 
impozáns paloták, 
hirdetik az illúzióm nagyságát. 
S ha már az Őrület jön velem szembe, 
A kutyák eléneklik a Holdnak, 
a Világ Requiemjét. 

Koszár Róbert: Halálvirágok (2001) 
----------------------------------------------------------- 

Ősi gondolat 

Kerestelek égen, földön 
Kerestelek a fagyos tengerek mélyén, 
Megjártam forró sivatag belsejét, 
Ott is hol a pokol és a mennyország 
összeér, 
kerestelek az őrület határán, 
S ott hol még élő nem járt. 
Ősi gondolat. 
Nem ismerlek, de érzem, hogy hívsz, 
Valahova messzire, 
Távol az otthontól, 
Ahol csak a szél jár. 

Koszár Róbert: Halálvirágok (2001) 
------------------------------------------------------ 

Mutáció 

Adj a Sikolynak enni, ha kér, 
Tápláld félelemmel, 
Engedd húsodból falatozni, 
S add a véred, ha szomjas, 
Mikor a kezét nyújtja feléd, 
Tudom, hogy ezt nem szeretnéd, 
De még is akaratlan ezt teszed, 

Csókold szájon a genetikát, 
S mikor a mutáns kutyádat sétáltatod, 
jusson eszedbe, 
Hogy ha két fejed lenne, 
Beszélgethetnél magaddal. 

Koszár Róbert: Halálvirágok (2001)